**05 ERANSKINA. COVID-19. DERRIGORREZKO HIGIENE- ETA PREBENTZIO-NEURRIEN DOKUMENTUA**

Dokumentu honek jasotzen ditu ………………….. Udalak/entitateak/enpresak aisia hezitzaileko jarduerak egiteko prestatu dituen derrigorrezko higiene- eta prebentzio-neurri pertsonalak. Dokumentuaren hartzaileak ekintza horietako parte-hartzaileak eta begiraleak dira. Garatuko den jardueraren datuak honako hauek dira:

Lekua: ..........

Data:................ (egunak)..............(hilabetea)

Proposamen hori agintari eskudunak onartuko du, indarrean dagoen legeriaren barruan. Gainera, erakundeak konpromiso hauek hartzen ditu:

* Osasun-agintaritzak une bakoitzean zehazten dituen protokoloak edota jarraibideak aplikatzea.
* Dokumentu honetan azaldutako neurri orokorrak sartzea.
* Arintze-faseetarako aurreikusitako neurriak sartzea. Neurri horiek GAZTERIAREN ESPARRUKO AISIA HEZITZAILEKO JARDUERETAKO ESTRATEGIA ETA ARINTZE-FASEAK dokumentuan zehazten dira.
* Indarrean dagoen legeriaren beste alderdi egoki batzuk sartzea

**JARDUERA GARATU BITARTEKO PREBENTZIO-NEURRIAK PARTE-HARTZAILEENTZAT**

1. **Ez da jarduerara joango…**

* COVID-19arekin lotuta egon daitekeen edozein sintomatologia badu (eztula, sukarra, arnasa hartzeko zailtasuna, etab.). Kasu horretan, COVID-19aren arretarako telefonoarekin (900 203050) edo bere lehen mailako arretarako zentroarekin harremanetan jarri eta haien jarraibideei jarraitu behar die. Ez da pertsona gehiago dauden lekuetara joango, harik eta beretzat edo besteentzat arriskurik ez dagoela baieztatu arte. Kontsultatu hemen dekalogoa, sintomak daudenean nola jokatu jakiteko.

(<https://www.mscbs.gob.es/profesionales/saludPublica/ccayes/alertasActual/nCov-China/documentos/20200325_Decalogo_como_actuar_COVID19.pdf>)

* COVID-19ak kutsatutako pertsona batekin kontaktu estuan egon bada (bizikideak, senideak eta sintomak zituen kasu positibo batekin leku berean gutxienez 15 minutuz eta 2 metro baino gutxiagoko distantzian egon diren pertsonak) edo COVID-19ak kutsatutako norbaitekin pertsonen eta arteko distantzia gorde gabe leku berean egon bada. Kasu horretan, segimendua egingo da, gaixotasunaren zantzurik agertzen den jakiteko, 14 egunez.
* Parte hartu ahal izango da adinagatik, haurdun egoteagatik edo aurreko afekzio medikoak izateagatik kaltebera den pertsona batekin biziz gero (adibidez, hipertentsio arteriala, gaixotasun kardiobaskularrak, diabetesa, biriketako gaixotasun kronikoak, minbizia edo immunodepresioa). Baina hori arrisku larria izan daiteke beretzat edo berekin bizi diren

1. **Jarduerarako joan-etorriak**

* Ahal den guztietan, pertsonen arteko 2 metro inguruko distantzia ondoen bermatzen duten mugikortasun-aukerak lehenetsiko dira. Horregatik, garraio indibiduala lehenetsiko da beti.
* Oinez, bizikletaz edo motorrez joanez gero, ez da beharrezkoa maskara eramatea. Kaletik oinez joatean, pertsonen arteko distantzia gorde behar da.
* Auto batean mugitu behar izanez gero, ibilgailua garbitzeko neurriak zorroztuko ditugu, eta eserleku-ilara bakoitzean pertsona batek baino gehiagok bidaiatzea saihestuko dugu, bidaiarien artean ahalik eta distantzia handiena mantenduz.
* Taxi bat edo VTC bat hartuz gero, pertsona bat joango da eserleku-ilara bakoitzeko, bidaiarien artean ahalik eta distantzia handiena mantenduz.
* Garraio publikoko bidaietan, pertsonen arteko distantzia gordeko da gainerako erabiltzaileekiko. Garraio publikoa erabiliz gero, maskara higieniko bat erabiliko dugu, ez medikoa.

1. **Jarduera garatu bitartean**

* Jardueraren arduradunak, hezitzaileak, arduratuko dira segurtasun-distantzia eta -neurriak betearazteaz.
* Parte-hartzaileek beren taldearen arduradunei kasu egingo diete, eta jardueran pertsonen arteko 2 metro inguruko distantzia gordeko dute, espazio itxietan nahiz aire zabalean, eta instalazioetarako sarrera-irteeretan.
* Parte-hartzaileek maskarak eramango dituzte, osasun-agintarien indarreko gomendioek ezarritako baldintzetan, eta eskularruak, jarduerak hala eskatzen duenean. Jarduerak maskara erabiltzea eragozten badu, pertsonen arteko segurtasun-distantzia 3 metrora luzatuko da.

1. **Jarduera antolatzeko neurriak**

* Hezitzaileek ziurtatuko dute parte-hartzaileek maskarak dituztela edo, behar izanez gero, beraiek emango dizkiete.
* Hezitzaileek banakako gomendioak jarraitu ahal izateko beharrezkoak diren higiene-produktuak eman beharko dizkiete parte-hartzaileei, jarduera jakin bakoitzera egokituta. Oro har, xaboia, soluzio hidroalkoholikoa eta maskarak behar bezala hornitu behar dira.
* Hezitzaileek parte-hartzaileei jakinaraziko dizkiete arriskuak eta banaka bete beharreko osasun- eta higiene-neurriak.
* Hezitzaileek, ahal den neurrian, saihestu egingo dute jardueran material partekatuak erabiltzea.
* Higiene- eta segurtasun-neurriei buruzko informazioa emango da instalazioetako puntu garrantzitsuenetan kartelak jarriz, erakundeen webguneetan eta dokumentuak entregatuz, ahal dela bide telematikoz.

1. **Jardueran parte hartuko dutenentzako gomendioak**

* Maskara erabiltzea osasun-agintarien indarreko gomendioek ezarritako baldintzetan, begiraleak hala eskatzen duenean.
* Jardueraren arduradunak adierazitako prebentzio-neurri guztiak beteko dira.
* Pertsonen arteko distantzia mantenduko da (2 metro inguru).
* Kontaktu fisikoarekin agurtzea saihestuko da, eskua ematea barne.
* Eskuak urarekin eta xaboiarekin garbituko dira, edo soluzio hidroalkoholiko batekin, bereziki eztul edo doministiku egin ondoren edo kutsatuta egon daitezkeen azalerak ukitu ondoren.
* Higiene pertsonaleko edozein hondakin -batez ere, erabili eta botatzeko zapiak- berehala botako da horretarako prestatutako paperontzietara edo edukiontzietara.
* Sintomak antzemanez gero, arreta handiz zainduko dira urruntze soziala eta higienea, eta jardueraren arduradunei jakinaraziko zaie berehala jar daitezela harremanetan osasun-zerbitzuekin.

**BEGIRALEENTZAKO, ANTOLATZAILEENTZAKO ETA LANGILEENTZAKO BERARIAZKO SEGURTASUN-NEURRIAK**

1. **Begirale eta langileentzako neurri orokorrak**

* Maskarak erabiliko dira osasun-agintarien indarreko gomendioek ezarritako baldintzetan, eta eskularruak, jarduerak hala eskatzen duenean.
* "Jarduera garatu bitarteko prebentzio-neurriak parte-hartzaileentzat" ataleko argibide guztiak begiraleek eta antolatzaileek ere errespetatuko dituzte.

**ERABILTZAILEEI ETA LANGILEEI BETE BEHARREKO ARAUAK JAKINARAZTEKO NEURRIAK**

* Zerbitzu aktiboei buruzko informazioa emango da, erabiltzaileekin etengabe komunikatuz.
* Kartelak jarriko dira ondo ikusteko moduko informazio orokorrarekin: komunikazio-zirkularrak/informazio-oharrak, jarraitu beharreko ohiturei, jarduerak egiteko moduari eta kontuan hartu beharreko neurriei buruz, norberak eraman beharreko materialei buruz, etab.
* Informazio-kartelak estrategikoki kokatuko dira; horrela, jarduera ingurune itxi batean egingo bada, eskuen higieneari eta arnas higieneari buruzko informazio-kartelak jarriko dira sarreran, korridoreetan eta gune komunetan.